CELEX: 32011R0170
Language: lv
Date: 2011-02-23 00:00:00
Title: Komisijas Regula (ES) Nr. 170/2011 ( 2011. gada 23. februāris ), ar ko atļauj izmantot preparātu Saccharomyces cerevisiae MUCL 39885 kā barības piedevu sivēniem (atšķirtiem) un groza Regulu (EK) Nr. 1200/2005 (atļaujas turētājs Prosol SpA )  Dokuments attiecas uz EEZ

24.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 49/8
            
         KOMISIJAS REGULA (ES) Nr. 170/2011
   (2011. gada 23. februāris),
   ar ko atļauj izmantot preparātu Saccharomyces cerevisiae MUCL 39885 kā barības piedevu sivēniem (atšķirtiem) un groza Regulu (EK) Nr. 1200/2005 (atļaujas turētājs Prosol SpA)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku barībā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā noteikts, ka jāpārvērtē piedevas, kas atļautas ar Padomes Direktīvu 70/524/EEK (2).
            
         
               (2)
            
            
               Saskaņā ar Direktīvu 70/524/EEK preparātu Saccharomyces cerevisiae MUCL 39885 ar Komisijas Regulu (EK) Nr. 1200/2005 (3) bez laika ierobežojuma tika atļauts izmantot kā barības piedevu sivēniem (atšķirtiem) un ar Komisijas Regulu (EK) Nr. 492/2006 (4) - nobarojamiem liellopiem. Pēc tam piedeva kā esošs produkts tika iekļauta Kopienas piedevu reģistrā saskaņā ar Regulas (EK) Nr. 1831/2003 10. panta 1. punkta b) apakšpunktu.
            
         
               (3)
            
            
               Turklāt saskaņā ar Regulu (EK) Nr. 1831/2003 preparātu Saccharomyces cerevisiae MUCL 39885 ar Komisijas Regulu (EK) Nr. 896/2009 (5) uz desmit gadiem atļāva izmantot kā pārtikas piedevu sivēnmātēm un ar Komisijas Regulu (ES) Nr. 1119/2010 (6) - slaucamām govīm un zirgiem.
            
         
               (4)
            
            
               Saskaņā ar Regulas (EK) Nr. 1831/2003 10. panta 2. punktu, to lasot saistībā ar minētās regulas 7. pantu, tika iesniegts pieteikums, lai pārvērtētu preparātu Saccharomyces cerevisiae MUCL 39885 kā barības piedevu sivēniem (atšķirtiem) un pieprasītu to klasificēt piedevu kategorijā “zootehniskās piedevas”. Pieteikumam pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (5)
            
            
               Eiropas Pārtikas nekaitīguma iestāde (“iestāde”) 2010. gada 6. oktobra atzinumā (7) secināja, ka Saccharomyces cerevisiae MUCL 39885 ieteiktajos lietošanas apstākļos nav nelabvēlīgas ietekmes uz dzīvnieku veselību, cilvēku veselību vai vidi un ka minētā preparāta lietošana varētu uzlabot mērķa sugu zootehniskos rādītājus. Iestāde uzskata, ka nav nepieciešamas īpašas prasības pēcpārdošanas uzraudzības veikšanai. Tā arī pārbaudīja ziņojumu par barībā lietotās dzīvnieku barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (6)
            
            
               
                  Saccharomyces cerevisiae MUCL 39885 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu jāļauj lietot, kā norādīts šīs regulas pielikumā.
            
         
               (7)
            
            
               Ar šo regulu tiks piešķirta jauna atļauja, tādēļ Regulā (EK) Nr. 1200/2005 jāsvītro ieraksts par Saccharomyces cerevisiae MUCL 39885.
            
         
               (8)
            
            
               Atļaujas nosacījumu izmaiņas nav saistītas ar drošības apsvērumiem, tādēļ jāparedz pārejas periods, lai izlietotu esošos tādu premiksu un barības maisījumu krājumus, kuru sastāvā ir minētais preparāts.
            
         
               (9)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Regulas (EK) Nr. 1200/2005 II pielikumā svītro ierakstu E 1710 par piedevu Saccharomyces cerevisiae MUCL 39885.
   3. pants
   Premiksus un barības maisījumus, kuru sastāvā ir preparāts Saccharomyces cerevisiae MUCL 39885 un kuri ir marķēti saskaņā ar Direktīvu 70/524/EEK, turpmāk var laist tirgū un izmantot līdz esošo krājumu izsīkšanai.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 23. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  OV L 195, 27.7.2005., 6. lpp.
   
      (4)  OV L 89, 28.3.2006., 6. lpp.
   
      (5)  OV L 256, 29.9.2009., 6. lpp.
   
      (6)  OV L 317, 3.12.2010., 9. lpp.
   
      (7)  EFSA Journal 2010; 8(10):1864.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku sugas vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg no kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: zarnu floras stabilizatori
                  
               
            
                  4b1710
               
               
                  
                     Prosol SpA
                  
               
               
                  
                     Saccharomyces cerevisiae
                  
                  MUCL 39885
               
               
                  
                               
                           
                           
                              
                                 Piedevas sastāvs
                              
                              Preparāts Saccharomyces cerevisiae MUCL 39885, kas satur vismaz 1 × 109 KVV/g
                           
                        
                               
                           
                           
                              
                                 Aktīvās vielas raksturojums
                              
                              Dzīvotspējīgas Saccharomyces cerevisiae MUCL 39885 šūnas
                           
                        
                               
                           
                           
                              
                                 Analīzes metodes
                                  (1)
                              
                              
                                           
                                       
                                       
                                          Skaitīšana: uzlietās plates metode, izmantojot rauga ekstrakta – glikozes – hloramfenikola agarizēto barotni
                                       
                                    
                                           
                                       
                                       
                                          Identifikācija: polimerāzes ķēdes reakcijas (PCR) metode
                                       
                                    
                        
               
                  Sivēni (atšķirti)
               
               
                   
               
               
                  3 × 109
                  
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Drošuma apsvērumi: apstrādes laikā jāizmanto aizsargbrilles un cimdi.
                           
                        
                              3.
                           
                           
                              Sivēniem (atšķirtiem), kuru svars ir līdz 35 kg.
                           
                        
               
                  2021. gada 16. marts
               
            
         (1)  Sīkāka informācija par analīzes metodēm atrodama Kopienas references laboratorijas tīmekļa vietnē: www.irmm.jrc.be/crl-feed-additives.